Grand Theft Auto: Liberty City Stories

Τρόπος παιχνιδιού

Στην προηγούμενη έκδοση της Liberty City, στο Grand Theft Auto III δεν υπήρχε κάποια πιθανότητα να δείτε από ψηλά τον κόσμο της πόλης. Επίσης δεν υπήρχε κάποια πιθανότητα να πάμε από την Callahan Bridge, επειδή είχε γίνει έκρηξη στην μέση της γέφυρας και έτσι εκτέλεσαν έργα. Στο παιχνίδι αυτό, μπορούμε να κάνουμε όλα αυτά, επειδή βρισκόμαστε στο παρελθόν. Ο παίκτης μπορεί να πετάξει με ελικόπτερο, βλέποντας τον κόσμο της Liberty City αλλά και να περάσει από την τότε ανανεωμένη Callahan Bridge. Όμως θα μπορέσετε να πάτε στη δεύτερη πόλη, δηλαδή στο Staunton Island αν φτάσετε το 19& των αποστολών. Επίσης, στο παιχνίδι υπάρχουν νέα μοντέλα και μηχανές και πιο καθαρά και λεπτομερή γραφικά σε σχέση με το GTA III. Η Liberty City έχει αλλάξει λίγο, αλλά η παραγωγή διατήρησε τον αρχικό της χάρτη. Στην εκδοχή του PSP έχει προστεθεί το multiplayer, πρώτη φορά που εισάγεται multiplayer σε παιχνίδι της σειρας. Μάλιστα, το Liberty City Stories είναι το τελευταίο παιχνίδι που βασίζεται στην τοποθεσία της φανταστικής Liberty City, επειδή το 2008 στο Grand Theft Auto IV η πόλη άλλαξε δραματικά, χρησιμοποιώντας μέρη που βασίζονται στην Νέα Υόρκη.

Υπόβαθρο

Το υπόβαθρο του παιχνιδιού μοιάζει πολύ με αυτό του Grand Theft Auto III, με κάποιες διαφοροποιήσεις. Διαφέρει η περιοχή Red Light, καθώς το παρκάκι του GTA III είναι εργοτάξιο και το τούνελ που ενώνει τα τρία νησιά είναι υπό κατασκευή. Στο αεροδρόμιο, δεν υπάρχει το αεροπλάνο DODO, ενώ τα τρένα έχουν δύο βαγόνια αντί για τρία. Προστέθηκε μια συμμορία ονόματι Avenging Angels, οι οποίοι πήραν το όνομά τους από τη συμμορία των Guardia Angels.

Πλοκή

Το παιχνίδι λαμβάνει χώρα τρία χρόνια πριν τα γεγονότα του Grand Theft Auto III. Πρωταγωνιστής είναι ο Antonio "Toni" Cipriani, ο οποίος δούλευε πολλά χρόνια στην μαφία της οικογενείας Leone στην Liberty City. Το 1994, το αφεντικό του Toni, ο Salvatore Leone, τον ανάγκασε να δολοφονήσει κρυφά άνθρωπο μιας άλλης μαφίας και όταν αυτό μαθεύτηκε, ο Toni αναγκάστηκε να καταφύγει στο εξωτερικό.
Το 1998 και αφού ξεχάστηκε αυτό το θέμα, ο Toni επέστρεψε στην πόλη, μετά από εντολή του Salvatore. Με την άφιξή του στο σπίτι του Salvatore, ο Toni βρίσκει τον ίδιο και ένα μέλος της οικογένειας Leone, τον σωματέμπορο Vincenzo "Lucky Vinnie" Cilli, του οπίου η δημοτικότητα μεγάλωνε την απουσία του Toni. Ο τελευταίος είπε στον Salvatore ότι το μόνο που θέλει είναι να του βρει μια κανονική δουλειά και ένα σπίτι. Ο Salvatore κανονίζει ο Vincenzo να του βρει σπίτι και δουλειά στην πόλη.
Σύντομα, ο Toni καταλαβαίνει ότι ο Vincenzo ήθελε να του στήσει παγίδα, ώστε να τον συλλάβει η αστυνομία. Ο Toni ξεκινά να συνεργάζεται με το πρώην μέλον της αντίπαλης εγκληματικής οικογένειας των Sindacco, που πλέον είναι πιστή στον Leone, J.D. O'Toole. Ωστόσο, αυτό κρατά λίγο, διότι ένα άλλο μέλος της οικογένειας Leone έχει διαταγές να σκοτώσει τον O'Toole, την ίδια μέρα που επρόκειτο να γίνει "made man" στην οικογένεια.
Λίγο καιρό αργότερα, ο Toni λαμβάνει μία κλήση από τον Vincenzo, όπου ο δεύτερος απολογείται έντονα για την προηγούμενη συνεργασία τους, και του ζητά να συναντηθούν. Ωστόσο, αυτός αποδεικνύεται ότι είναι παγίδα που κατέστρωσε ο Vincenzo, ώστε να πάρει τη θέση του Toni στην οικογένεια Leone. Τότε, ο Toni δέχεται επίθεση από πιστούς ακόλουθους του Vincenzo, αλλά τους σκοτώνει, σκοτώνοντας και τον Vincenzo στη διάρκεια. Μετά από τον θάνατο του Vincenzo, ο Toni συνεχίζει να εργάζεται για τον Salvatore Leone.
Ο Toni επανενπωνεται με τη μητέρα του, μόνο για να δει την απόρριψή της για την θέση του μέσα στις τάξεις των Leone. Διατάζει εκτελεστές να σκοτώσουν τον Toni, ωστόσο τους σκοτώνει αυτός, πράγμα που αφήνει ανοικτούς λογαριασμούς μεταξύ γιου και μητέρας. Η σχέση του Toni με τον Salvatore και τη σύζυγό του, Maria, μεγαλώνει, καθώς συνεχίζει να εργάζεται γι' αυτούς. Ο Salvatore τελικά τον εμπιστεύεται και του δίνει ένα μεγαλύτερο διαμέρισμα, με αντάλλαγμα να τους πάει με αυτοκίνητο σε μια ερημική περιοχή της  Liberty City, καο μακριά από τις αυξανόμενες επιθέσεις κατά της οικογένειας Leone από διάφορες συμμορίες. Συγκεκριμένα, οργανώνεται ένας πόλεμος μεταξύ των τριών ηγετικών οικογενειών της Μαφίας, τους Leone, τους Sindaccos και τους Forellis.
Ο Toni συνεχίζει να εργάζεται για την οικογένεια Leone σε μία προσπάθεια να εκφράσει την αφοσίωσή του και τελικά γίνεται made man. Η μητέρα του Toni μαθαίνει τα νέα και ενθουσιάζεται για την άνοδο του γιου της και την ανταπόκριση στις προσδοκίες της, και αποσύρει τη διαταγή να δολοφονηθει από τους εκτελεστές. Ο ενθουσιασμός σταματά σύντομα, καθώς η αστυνομία της Liberty City καταφθάνει και συλλαμβάνει τον Salvatore, με την υποψία ότι είναι αρχηγός κάποιας συμμορίας, γνωστός με το όνομα "Mr. Big". Ο Toni παραμένει πιστός στον Salvatore και παρουσιάζεταιως δικηγόρος του, ενώ συνεχίζει να δέχεται δουλειές από αυτόν. Αυτό οδηγεί τον Toni να επιτεθεί στους αντιπάλους του, και συγκεκριμένα σκοτώνει τον αρχηγό της οικογένειας Sindacco, Paulie Sindacco, ο οπίος ήταν ο βασικός αίτιος της σύλληψης του Salvatore και έκανε τον νέο δήμαρχο να τον συλλάβει. 
Σύντομα, ο Toni γίνεται αξιοσέβαστος αρχηγός μέσα στην οικογένεια Leone. Ο Salvatore τελικά οδηγείται σε δική, πράγμα το οποίο οι αντίπαλοί του σχεδίαζαν να χρησιμοποιήσουν εναντίον του για να τον ξεφορτωθούν. Αντιλαμβανόμενος αυτό, ο Toni εμπλέκεται, κρατώντας τον ασφαλή. Αφού ο Salvatore αφήνεται ελεύθερος με εγγύηση, καταλήγει ότι πίσω από τα προβλήματα κρύβεται ο Massimo Torini. Καταλαβαίνει ότι ο Torini, για να εμποδίσει τον νεοεκλεχθέντα δήμαρχο, Miles O'Donovan, από το  αποσύρει τις κατηγορίες κατά των Leone, τον απήγαγε.
Ο Salvatore και ο Toni πηγαίνουν στο νησί όπου ο Torini κρατάει τον δήμαρχο και ξεκινά μία μάχη,  όπου οι δυο τους σκοτώνουν τον Torini. Εκμεταλλεύονται το χρόνο τους με τον O'Donovan και του ξεκαθαρίζουν ότι πλέον είναι υπόχρεος στην οικογένεια Leone, και ο Salvatore απαιτεί τη μεγάλη προστασία της, ενώ ο Toni σιγουρεύει την απάντηση του δημάρχου. Έπειτα, αποκαλύπτεται ότι ο Torini ήταν υποτακτικός του θείου του Salvatore, ο οποίος προσπαθούσε να υπονομεύσει την κυριαρχία του ανιψιού του στην πόλη.